Dato: Skælskør 16/4-2018

**Prisundersøgelse: Du skal ikke betale fuld pris for dine løbesko***Markedet for løbesko er forbrugernes fest, i hvert fald når det kommer til rabatter og priser. Flere brands og mærker kommer til, og konkurrencen bliver større og større. Hvem ender med at blive den store vinder i dette puslespil. Det gør forbrugeren.*

**Stor undersøgelse viser at løbesko SKAL købes med rabat**
[Iloebesko.dk](https://iloebesko.dk) har foretaget en dybdegående undersøgelse omkring online-priser på løbesko. Mere end 30 forskellige modeller, 8 forhandlere og lige under 1000 priser er blevet undersøgt. Og konklusionen på undersøgelsen er ikke til at tage fejl af. Den helt store vinder i det pressede løbesko marked, det er forbrugeren. Det er mere reglen end undtagelse, at en løbesko i dag skal handles med minimum 20% rabat. Og groft sagt, så er det lige meget om det er på Internettet eller i en fysisk butik. Løbesko skal du ikke købe til fuld pris.

**Udlandet er billigt, men én dansk webshop skiller sig ud**Det er måske ikke den store overraskelse, at det er billigere at købe dine løbesko i udlandet. Det har været kendt i flere år, at du får mere for dine penge hvis du flytter din handel uden for Danmarks grænser. Til gengæld gambler du så med den danske kundeservice og muligheden for hurtig ombytning. Det er prisen for at spare på køb i udlandet.
Men hvad nok kommer som en større overraskelse for nogle forbrugere, er at vi i Danmark faktisk har en webshop som er fuldt ud på længde med flere af de udenlandske når det kommer til prisen. Og når du handler her, så får du oven i hatten en god kundeservice, og en fantastisk hurtig ombytning hvis du skulle have brug for det.
Det viser hvor langt de danske webshops er kommet i deres tankegang og i deres kamp om kunderne.
Løbeshop.dk har valgt at tage kampen om kunderne op, i stedet for at bruge udenlandske webshops som en undskyldning. Det skal man som dansker have respekt for. Det er ikke nemt, men i sidste ende kommer det alle os der løber til gode.

**En myte at webshops har mindre udgifter**Det var sådan engang. Og det var den fysiske butiks største (og eneste) undskyldning. ”Det er også fordi at webbutikkerne har mindre udgifter end vi har i vores butik” Lad os allerede nu slå den myte ihjel, for sådan forholder det sig ikke.
Hvis du vil være førende og med helt fremme på Internettet i dag, så er dine omkostninger i bedste fald de samme eller endda højere. Der er kommet langt større forventninger fra forbrugerne, og det har påført en webshop flere omkostninger. Der skal som minimum være en velfungerende kundeservice og et velfungerende lager. Og sælger du mange varer, så er én medarbejder pr. afdeling ikke nok.
Derudover kommer så alle de andre egenskaber en webshop helst skulle have in-house såsom bogholderi, web-optimering og markedsføring. Så den med at en webshop har mindre omkostninger end den fysiske butik. Det er en myte.

**Tyskland er landet med de billige løbesko.**

Hvis du vil have billige løbesko, så skal du kigge mod vores naboer fra syd. Tyskland er et godt sted at investere i nye løbesko hvis du er på jagt efter den bedste pris. Tyskland er i lige i underkanten af 13% billigere end Danmark når man ser på den gennemsnitlig besparelse på løbesko.

**Halvdelen af alle løbesko har en rabat over 20%**

Undersøgelsen som danner grundlag for denne artikel viser med al tydelighed, at mere end 50% af de løbesko som sælges, går over disken med en rabat på minimum 20%. Derfor må du aldrig, med mindre der er en rigtig god grund til det, købe løbesko til fuld pris.